فوریه‌نین 6-دا مرکزی قهرمان ماراش-ین پازارجیق و البیستان بولگه لرینده اولان و 10 ویلایتده باش وئرن زلز‌له‌لردن سونرا تورکیه-نین خاریج‌ده‌کی نوماینده‌لیک‌لرینده آچیلان ماتم دفترلرینه بعضی آوروپا لیدرلری و حکومت رسمی‌لری باش ساغلیغی مئساژلاری و تورک خالقی ایله دایانیشما مئساژلاری یازیب‌لار.
بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش نیویورک‌داکی تورکیه ائوینده آچیلان ماتم دفترینه "تورکیه و سوریه-ده باش وئرن داغیدیجی زلز‌له‌لرده حیاتینی ایتیرن‌لرین عائله‌لرینه و یاخین‌لارینا درین حزن ایله باش ساغلیغی وئریرم" یازیب.
تورکیه خالقی‌نین سوریه-لی قاچقین‌لارا قارشی بؤیوک سخاوتی‌نین شاهیدی اولدوغونو بیلدیرن گوترش "میلیون‌لارلا قاچقین قبول ائدیلدی، قوروندو، اونلارلا هر شئی پایلاشیلدی. بو سخاوت‌لی اها‌لی ایندی اولوسلار آراسی توپلوم طرفیندن عینی هم رای‌لیگه و عهده لیگیه لاییق‌دیر" دئییب.
امریکادا آغ ائوین میللی تهلوکه‌سیزلیک موشاویری جیک سالیوان، یونانیستانین واشینگتن-‌داکی سفیری الکساندرا پاپادوپولو، بعضی کنگره عضو‌لری و ایش آدام‌لاری زلز‌له ایله علاقه‌دار تورکیه-نین واشینگتن-داکی سفیرلیگینی زیارت ائده‌رک، باش ساغلیغی وئریب و شفا مئساژلارینی پایلاشیب‌لار، ماتم دفترینی ایمضالاییب‌لار.
آوروپا بیرلیگی‌نین خاریجی علاقه‌لر و تهلوکه‌سیزلیک سیاستی عالی نوماینده‌سی جوزپ بورل دا تورکیه-نین بروکسل-ده‌کی سفیرلیگینه گئده‌رک زلز‌له فلاکتی ایله علاقه‌دار آچیلان ماتم دفترینه اورک سؤزلرینی یازیب.
بورل باش ساغلیغی وئره‌رک، "آوروپا بیرلیگی-نین گوجلو هم رای‌لیگینه اعتیماد ائده بیلرسینیز. بو فاجعه‌ده تورکیه و سوریه خالقی‌نین یانینداییق" دئییب.
رومانیا پرزیدنتی کلاوس یوهانیس حیاتینی ایتیرن‌لره باش ساغلیغی وئرمک اوچون تورکیه-نین بخارست-‌داکی سفیرلیگینی زیارت ائدیب.
بورادا آچیلان ماتم دفترینی ایمضالایان کلاوس یوهانیس دئییب:
"زلزله‌دن ضرر چکن‌لره یاردیم کامپانیا‌لاری باشلاسا دا، قروپ‌لار دا ایشلره دستک اولماق اوچون زلز‌له بؤلگه‌سینه گئدیر. تورکیه-ده باش وئرن بو زلز‌له‌لردن ضرر چکن مین‌لرله زلز‌له قوربانی و اونلارین عائله‌لری ایله بیرلیکده یارا‌لی‌لارا شفا‌لار آرزولاییریق. رومانیا تورکیه ایله هم رای‌دیر. تیم لریمیز و طب ایشچی‌لریمیز ساغ قالان‌لاری و اونلارین عائله‌لرینی آختاریر. اونلار آرتیق کؤمک ائتمک اوچون اورادا‌دیرلار. بو درین کدر آنیندا تورک میللتی‌نین گوجو غالیب گله‌جک".
ایسوئچین بباش ناظری اولف کریسترسون دا زلز‌له‌لرده حیاتینی ایتیرن‌لره باش ساغلیغی وئرمک اوچون تورکیه-نین استکهلم-‌داکی سفیرلیگینی زیارت ائدیب.
آچیلان ماتم دفترینی ایمضالایان کریسترسون، "تورکیه-ده باش وئرن زلز‌له‌دن سونرا حیاتینی ایتیرن‌لرین عائله‌لرینه و تورک خالقینا باش ساغلیغی وئریرم. اورییم یارا‌لی‌لارین عائله‌لری ایله‌دیر" دئییب.
تورکیه-نین آتن سفیرلیگینده آچیلان ماتم کیتابینی یونانیستان خاریجی ایشلر ناظیری‌نین معاوینی میلتیادیس وارویسیوتیس یونانیستان حکومتی آدیندان ایمضالاییب.
میلتیادیس وارویسیوتیس بون‌لاری یازیب:
"یونانیستان خالقی و یونانیستان حکومتی آدیندان تورکیه-ده باش وئرن ایکی فلاکت‌لی زلز‌له نتیجه‌سینده تراژیک شکیلده حیاتینی ایتیرن اینسان‌لار اوچون یونانیستان خالقی و یونانیستان حکومتی آدیندان باش ساغلیغی وئریرم. یونانیستان همری‌لیک گؤستریر و اینسان‌لارین حیاتینی قورتارماق اوچون مومکون اولان هر شئیی ائده‌جک‌دیر".
میلتیادیس وارویسیوتیس باش ساغلیغی کیتابیندا یازدیغی مئساژدا تورکجه "تئز ساغال تورکیه!" ایفاده‌سینه ده یئر وئریب.
تورکیه-نین زاگرب-ده‌کی سفیرلیگینده آچیلان ماتم کیتابینی کرواسی-نین باش ناظیری آندری پلنکوویچ ده ایمضالاییب و تورک خالقینا باش ساغلیغی وئریب.
بوسنیا و هرزگوینا-دا سارایوو و کانتون یئتکیلیلری تورکیه-نین سارایوو سفیرلیگینده آچیلان ماتم کیتابینی ایمضالاییب‌لار.
ایرلاندیا پرزیدنتی مایکل هیگینز ده تورکیه-نین دوبلین سفیرلیگینی زیارت ائده‌رک باش ساغلیغی دیلک‌لرینی چاتدیریب، تورک خالقی ایله بیرلیک و هم رای‌لیک ایچینده اولدوق‌لارینی بیلدیریب.
